SL Uradni list Evropske unije L 341/3

SKLEP SKUPNEGA ODBORA EGS

št. 154/2012

z dne 28. septembra 2012

o spremembi Priloge I (Veterinarske in fitosanitarne zadeve) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum) in zlasti člena 98 Sporazuma,

ob upoštevanju naslednjega:

(1) Izvedbeni sklep Komisije 2011/648/EU z dne 4. oktobra 2011 o spremembi Odločbe 2008/185/ES glede vključitve Belgije na seznam držav članic, prostih bolezni Aujeszkega (1), je treba vključiti v Sporazum.

(2) Izvedbeni sklep Komisije 2011/879/EU z dne 21. decembra 2011 o spremembah prilog II in IV k Direktivi Sveta 2009/158/ES o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav (2), je treba vključiti v Sporazum.

(3) Izvedbeni sklep Komisije 2012/112/EU z dne 17. februarja 2012 o spremembi Priloge E k Direktivi Sveta 92/65/EGS v zvezi z vzorci veterinarskih spričeval za živali z gospodarstev ter živali, seme, jajčne celice in zarodke iz odobrenih organov, inštitutov ali središč (3) je treba vključiti v Sporazum.

(4) Ta sklep se nanaša na zakonodajo v zvezi z živalmi, ki niso ribe ali živali iz ribogojstva, ter živalskimi proizvodi, kot so jajčne celice, zarodki in seme. Zakonodaja v zvezi s temi zadevami se ne uporablja za Islandijo, kakor je določeno v odstavku 2 uvodnega dela poglavja I Priloge I k Sporazumu. Ta sklep se zato ne uporablja za Islandijo.

(5) Ta sklep se navezuje na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je navedeno v sektorskih prilagoditvah k Prilogi I k Sporazumu. Ta sklep se zato ne uporablja za Lihtenštajn –

SPREJEL NASLEDNJI SKLEP:

Člen 1

Poglavje I Priloge I k Sporazumu se spremeni na naslednji način:

1. v točki 9 (Direktiva Sveta 92/65/EGS) v delu 4.1 in v točki 15 (Direktiva Sveta 92/65/EGS) v delu 8.1 se doda naslednja alinea: „— 32012 D 0112: Izvedbeni sklep Komisije 2012/112/EU z dne 17. februarja 2012 (UL L 50, 23.2.2012, str. 51).“;

2. v točki 84 (Odločba Komisije 2008/185/ES) v delu 4.2 se doda naslednja alinea: „— 32011 D 0648: Izvedbeni sklep Komisije 2011/648/EU z dne 4. oktobra 2011 (UL L 260, 5.10.2011, str. 19).“;

3. v točki 3a (Direktiva Sveta 2009/158/ES) v delu 8.1 in v točki 4a (Direktiva Sveta 2009/158/ES) v delu 4.1 se doda naslednja alinea: „— 32011 D 0879: Izvedbeni sklep Komisije 2011/879/EU z dne 21. decembra 2011 (UL L 343, 23.12.2011, str. 105).“

Člen 2

Besedila izvedbenih sklepov 2011/648/EU, 2011/879/EU in 2012/112/EU v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 29. septembra 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 28. septembra 2012 Za Skupni odbor EGP Predsednik Atle LEIKVOLL

(1) UL L 260, 5.10.2011, str. 19.

(2) UL L 343, 23.12.2011, str. 105.

(3) UL L 50, 23.2.2012, str. 51.

(4) Navedena ni nobena ustavna zahteva.